**Kомунална полиција**

**ГОДИШЊИ ПЛАН РАДА**

**Комуналне полиције Града Ниша**

**за 2017. годину**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ниш, 2017. године**

На основу члана 11. Закона о комуналној полицији („Службени гласник РС“, број 51/2009) Градско веће Града Ниша, по претходно прибављеном мишљењу в.д. начелника Градске управе Града Ниша, број 20-80-2/2017 од 20.02.2017. године, на седници дана 27.02.2017. године усваја

**ГОДИШЊИ ПЛАН РАДА**

**Комуналне полиције Града Ниша**

**за 2017. годину**

**САДРЖАЈ:**

**Увод**

**План рада комуналне полиције за 2017. годину**

* **Приоритети**
  + Развојни приоритети
  + Кадровски приоритети
  + Организациони приоритети
  + Оперативно-функционални приоритети
  + Логистички приоритети
  + Рад по пријавама грађана
* **Нормативно-правни акти потребни за рад комуналне полиције,**
* **Пружање помоћи у раду органима града и организацијама (асистенција),**
* **Побољшање материјално-техничких услова за функционисање комуналне полиције,**
* **Организација рада комуналне полиције и рад на терену,**
* **Предузимање хитних мера и учествовање у вршењу спасилачке функције,**
* **Упознавање грађана са пословима и надлежностима комуналне полиције,**
* **Комунални полицајци.**

**УВОД**

На основу члана 11. Закона о комуналној полицији ('' Службени гласник Републике Србије'', број 51/09), овлашћено лице по овлашћењу в.д. начелника Градске управе града Ниша припремио је Предлог годишњег плана рада комуналне полиције града Ниша за 2017.годину,на који мишљење даје начелник градске управе и предлаже Градском већу на усвајање. Сагласност на годишњи план рада комуналне полиције Града Ниша за 2017. годину даје Скупштина града Ниша.

Комунална полиција Града Ниша, основана је у складу са Законом о комуналној полицији (''Службени гласник Републике Србије'', број 51/09) за обављање законом и другим прописима и општим акатима утврђених комунално-полицијских и других послова, чијим обављањем се обезбеђује извршавање послова из надлежности Града Ниша у следећим областима:

снабдевања водом; одвођења отпадних и атмосферских вода; јавне чистоће; превоза и депоновања комуналног и другог отпада; локалних путева и улица; саобраћајних ознака и сигнализације; паркирања; превоза путника у градском и приградском саобраћају; ауто-такси превоза; постављања привремених пословних објеката; противпожарне заштите; заштите од буке у животној средини; предузимање законом утврђених мера заштите животне средине; контроле радног времена субјеката надзора; одржавања комуналних објеката, пијаца, гробаља, паркова, зелених и других јавних површина, културних добара; јавне расвете, стамбених и других објеката; очување градских добара и извршавање других задатака из надлежности града, којима се обезбеђује несметано одвијање живота у граду.

Сагласно Закону о комуналној полицији, комунална полиција пружа помоћ надлежним органима града, као и овлашћеним организацијама, када по њиховој оцени (органа или организације) постоје претпоставке да спровођење одлуке неће бити могуће без присуства комуналних полицајаца или употребе овлашћења комуналне полиције (било превентивних или репресивних).

Комунална полиција предузима и хитне мере, заштите од елементарних и других непогода, заштите од пожара и друге заштите из надлежности града у случајевима када те мере не могу, или нису у могућности правовремено да предузму други надлежни органи града или овлашћене организације или до њиховог доласка на лице места.

У случајевима постојања опасности изазваних елементарним или другим непогодама, комунална полиција врши и спасилачке функције, и пружа помоћ другим органима, правним и физичким лицима на отклањању последица непогода стављајући се истима на распологање у случају потребе.

**ПЛАН РАДА КОМУНАЛНЕ ПОЛИЦИЈЕ**

Рад комуналне полиције на територији Града Ниша у планском периоду биће базиран на следећим задацима:

-Приоритети

* + Развојни приоритети
  + Кадровски приоритети
  + Организациони приоритети
  + Оперативно-функционални приоритети
  + Логистички приоритети
  + Рад по пријавама грађана
  + Нормативно-правни акти потребни за рад комуналне полиције
  + Пружање помоћи у раду органима града и организацијама (асистенција),
  + Побољшање материјално-техничких услова за функционисање комуналне полиције,
  + Организација рада комуналне полиције и рад на терену,
  + Предузимање хитних мера и учествовање у вршењу спасилачке функције,
  + Упознавање грађана са пословима и надлежностима комуналне полиције,
  + Комунални полицајци.

**ПРИОРИТЕТИ**

На основу досадашњих искустава у раду као и претходно обављених анализа комуналних проблема и потреба у граду, приоритети у наредном периоду рада на којима ће бити базиран рад комуналне полиције у 2017.години су:

**РАЗВОЈНИ ПРИОРИТЕТИ**

* **Набавка уређаја за аудио-видео дигитално снимање, обраду и чување података**

**Носилац:** Јединствена Градска управа **-** комунална полиција

**Планирани временски период:** у току 2017.год.

**Основ:** Закон о комуналној полицији и Одлука о боји и начину означавања возила и опреме комуналне полиције ( „Службени лист Града Ниша“ бр. 91/2009 )

**Напомена:** набавка кроз пројекат за област заштите животне средине

* **Набавка уређаја за комуникацију (радио уређаји)**

**Носилац:** Јединствена Градска управа - комунална полиција

**Планирани временски период:** у току 2017.год.

**Основ:** Закон о комуналној полицији и Одлука о боји и начину означавања возила и опреме комуналне полиције ( „Службени лист Града Ниша“ бр. 91/2009 )

**Напомена:** уколико буду обезбеђена финансијска средства

**КАДРОВСКИ ПРИОРИТЕТИ**

* **Решавање статуса 19 комуналних полицајаца који раде на одређено време.**
* **Решавање статуса** 1 **комуналног полицајаца који није у радном односу.**

**Носилац:** Комунална полиција

**Планирани временски период:** од јанура 2017. године

**Основ:** Закон о комуналној полицији, Правилник о програму, времену и начину стручног оспособљавања и усавршавања, садржају и начину полагања испита и провери стручне оспособљености.

* **Редовна и ванредна провера стручне оспособљености свих комуналних полицајаца**

**Планирани временски период:** у току2017. год.

**Носилац:** Комунална полиција

**Основ:** Закон о комуналној полицији

**Напомена:** проверу спроводи надлежно Министарство на основу Правилника о програму, времену и начину стручног оспособљавања и усавршавања, садржају и начину полагања испита и провери стручне оспособљености, евиденцији и уверењима о положеним испитима и утврђеној оспособљености комуналних полицајаца.

* **Усавршавање комуналних полицајаца**

**Носилац:** Комунална полиција

**Планирани временски период:** у току 2017. год.

**Основ:** Закон о комуналној полицији

**Напомена:** семинари, тренинзи, вежбе и др. у организацији јединствене градске управе и надлежног Министарства

* **Унапређење психофизичке способности комуналних полицајаца**

**Носилац:** Комунална полиција

**Планирани временски период:** 2017. год.

**Напомена:** обезбедити простор за рекреацију и стално обнављање и усавршавање техника одбране од напада

**ОРГАНИЗАЦИОНИ ПРИОРИТЕТИ**

* **Радни састанци са инспекцијским службама**

**Носилац:** Начелник јединствене управе, начелник комуналне полиције и начелници Општинских управа и представници инспекција

**Планирани временски период:** најмање једном у два месеца у периоду 2017. год.

**Основ:** Одлука о сарадњи комуналне полиције и инспекцијских служби града Ниша

**Напомена:** уколико постоји потреба са појединим инспекцијским службама могу се одржавати и чешћи састанци.

* **Радни састанци са ЈКП, ЈП, установама и др. субјектима**

**Носилац:** Начелник јединствене управе, нaчелник комуналне полиције и начелници Општинских управа и представници инспекција

**Планирани временски период:** најмање два пута у току 2017. године.

**Напомена:** на основу смерница начелника јединствене управе

* **Радни састанци са Полицијском управом Ниша**

**Носилац:** Начелник комуналне полиције

**Планирани временски период:** најмање два пута у току 2017. године.

**Напомена:** на основу указане потребе

* **Радни састанци у оквиру комуналне полиције**

**Носилац:** начелник комуналне полиције

**Планирани временски период:** најмање једном месечно у периоду 2017. год.

* **Информисање грађана о активностима и реализацији послова**

**Носилац:** начелник комуналне полиције, лице овлашћено за однос са медијима.

**Планирани временски период:** најмање једном у два месеца у периоду 2017. год.

**Напомена:** по одобрењу начелника градске управе.

* **Провера психофизичке способности комуналних полицајаца**

**Носилац:** начелник комуналне полиције

**Планирани временски период:** по потреби

**Основ:** Закон о комуналној полицији

* **Усаглашавање градских одлука са Законом о прекршајима и Законом о комуналној полицији**

**Носилац:** Скупштина Града Ниша**,** начелник комуналне полиције

**Планирани временски период:** до краја 2017. године

**Основ:** Закон о комуналној полицији,Законом о прекршајима, градске одлуке

**Напомена:** овлашћивање комуналне полиције по свим градским одлукама од важности за рад и усаглашавање са Законом о прекршајима у смислу увођења прекршајних налога за поједине прекршаје из наделжности града, давање приоритета прекршајним налозима у односу на подношење захтева за покретање прекршајних поступака за све прекршаје који су значајни за рад комуналне полиције.

**ОПЕРАТИВНО-ФУНКЦИОНАЛНИ ПРИОРИТЕТИ**

* **Сузбијање продаје ван продајног објеката на површинама јавне намене и површинама у јавном коришћењу**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о комуналном реду, Одлука о пијацама, Закон о трговини

**Напомена:** Самостално, а по потреби и у сарадњи са надлежном инспекцијском службом, организација преузимања и складиштења привремено одузетих предмета прекршаја (кварљиве робе)

* **Контрола кретања, заустављања или паркирања возила на површинама јавне намене и површинама у јавном коришћењу**

**Носилац:** Комунална полиција

**Планирани временски период:** 2017. год. по потреби свакодневно

**Основ:** члан 23Одлуке о комуналном реду

**Напомена:** Самостална контрола, а уклањање у сарадњи са надлежном инспекцијском службом

* **Контрола поштовања радног времена у угоститељским објектима**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о комуналном реду

**Напомена:** у сарадњи са припадницима МУП-а, ПУ Ниш и надлежном инспекцијском службом

* **Контрола заузећа површина јавне намене и површина у јавном коришћењу остављањем ствари и др. предмета**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о комуналном реду

**Напомена:** самостално и у сарадњи са надлежном инспекцијском службом

* **Спречавање радњи којима се нарушава комунални ред у граду**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о комуналном реду

**Напомена:** самостално и у сарадњи са надлежном инспекцијском службом

* **Контрола уклањања снега и леда**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о комуналном реду

**Напомена:** самостално и у сарадњи са надлежном инспекцијском службом

* **Контрола примене „Одлуке о такси превозу путника на територији града Ниша“ иоткривање нелегалног ауто-такси превоза,**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о ауто такси превозу путника на територији града Ниша

**Напомена:** самостално и у сарадњи са надлежном инспекцијском службом

* **Контрола коришћења паркиралишта у граду**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о јавним паркиралиштима

**Напомена:** самостално и у сарадњи са надлежном инспекцијском службом

* **Обезбеђење поштовања прописаног начина сакупљања транспорта складиштења иодлагања комуналног отпада и спречавање стварања дивљих депонија**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о одржавању чистоће на површинама јавне намене и управљању комуналним отпадом и Одлука о комуналном реду

**Напомена:** у сарадњи са надлежном инспекцијском службом

* **Контрола начина извођења кућних љубимаца на јавне површине**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о местима и начину извођења кућних љубимаца на јавне површине на територији града Ниша

**Напомена:** самостално и у сарадњи са надлежном инспекцијском службом

* **Контрола поштовања кућног реда у стамбеним зградама**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о кућном реду у стамбеним зградама на територији града Ниша

**Напомена:** самостално и у сарадњи са надлежном инспекцијском службом

* **Спречавање ометања комуналних делатности и заштита комуналних објеката од прљања, оштећења и уништавања**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Закон о комуналним делатностима и градске одлуке

**Напомена:** самостално иу сарадњи са надлежном инспекцијском службом

* **Обезбеђивање несметаног обављања јавног превоза путника у градском и приградском саобраћају**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Одлука о јавном градском и приградском превозу путника на територији Града Ниша

**Напомена:** самостално и у сарадњи са надлежном инспекцијском службом

* **Заштита улица, општинских и некатегорисаних путева**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Прописи којима је уређена заштита и одржавање улица, општинских и некатегорисаних путева

**Напомена:** у сарадњи са надлежном инспекцијском службом

* **Спречавање нарушавања јавног реда и мира**

**Носилац:** Комунална полиција

**Планирани временски период:** 2017. год. по потреби свакодневно

**Основ:** Закон о јавном реду и миру

**Напомена:** самостално и у сарадњи са полицијом опште надлежности и инспекцијским службама

Комунална полиција у складу са Законом датим овлашћењима предузима мере при нарушавању јавног реда и мира, извођењем музичких и других садржаја, коришћењем музичких инструмената, радио и телевизијских пријемника и других уређаја, као и механичких извора буке и звучних сигнала а приликом обављања уметничке, угоститељске или друге делатности, преко дозвољене јачине која је уређена прописима о заштити животне средине од буке.

**ПРИЛОГ:**

**Табеларни приказ плана рада комуналне полиције Града Ниша за 2017. год.**



**ЛОГИСТИЧКИ ПРИОРИТЕТИ**

* **Набавка и уградња уређаја за комуникацију (систем - веза)**

**Носилац:**Комунална полиција

**Планирани временски период:** у току 2017.год.

**Основ:** Закон о комуналној полицији и Одлука о боји и начину означавања возила и опреме комуналне полиције („Службени лист Града Ниша“ бр. 91/2009)

**Напомена:** уколико буду обезбеђена финансијска средства

* **Подршка својим присуством на разним градским манифестацијама**

**Носилац:** Комунална полиција

**Планирани временски период:** 2017.година

**Напомена:** у сарадњи са организатором

* **Израда шестомесечног и годишњег извештаја о раду Комуналне полиције**

**Носилац:** Комунална полиција

**Планирани временски период:** у складу са смерницама начелника Градске Управе – комунална полиција

**РАД ПО ПРИЈАВАМА ГРАЂАНА**

* **Пријем пријава и упућивање патроле на поступање**

**Носилац:** Комунална полиција – дежурна служба

**Планирани временски период:** 2017. год.

**Основ:** Закон о комуналној полицији

**Напомена:** пријаве се подносе телефоном, електронском поштом, непосредним обраћањем и писаним путем

**НОРМАТИВНО-ПРАВНИ АКТИ ПОТРЕБНИ ЗА РАД**

**КОМУНАЛНЕ ПОЛИЦИЈЕ**

Комунална полиција Града Ниша спроводи своје активности на основу Закона о комуналној полицији, Закона о заштити становништва од изложености дуванском диму, Закон о јавном реду и миру и поступа по градским одлукама које доноси Скупштина Града Ниша.

Одлуке по којима поступа Комунална полиција су следеће:

* Одлука о комуналном реду,
* Одлука о такси превозу путника на територији града Ниша,
* Одлука о јавном градском и приградском превозу путника на територији Града Ниша,
* Одлука о јавним паркиралиштима,
* Одлука о кућном реду у стамбеним зградама на територији града Ниша,
* Одлука о местима и начину извођења кућних љубимаца на јавне површине на територији града Ниша,
* Одлука о условима и начину производње, дистрибуције и снабдевања топлотном енергијом,
* Одлука о одржавању чистоће на површинама јавне намене и управљању комуналним отпадом,
* Одлука о уређењу и одржавању паркова, зелених и рекреационих површина,

На основу процене постојећег стања и рада на терену, потребно је извршити усаглашавање одлука Скупштине Града Ниша у области комуналног и другог законом уређеног реда, како би комунална полиција Града Ниша примењивало законом утврђена овлашћења за:

* + Издавање-изрицање прекршајних налога;
  + подношење захтева за вођење прекршајног поступка;
  + подношење пријава надлежном органу за учињено кривично дело

Комунална полиција ће послове из своје надлежности обављати организованим присуством комуналних полицајаца на местима одржавања комуналног реда односно кроз позорничку и патролну делатност вршиће превентивни обилазак објеката, улица, тргова и простора где најчешће долази до нарушавања комуналног реда, где се окупља већи број грађана и на тај начин превентивно спречавати кршење комуналног реда.

**ПРУЖАЊЕ ПОМОЋИ У РАДУ ОРГАНИМА ГРАДА И ОРГАНИЗАЦИЈАМА (АСИСТЕНЦИЈА)**

Комунална полиција, пружа помоћ надлежним органима града, предузећима, организацијама и установама које на основу одлука скупштине града одлучују о појединачним правима грађана, правних лица или других странака, када по оцени надлежног органа града или овлашћене организације постоје претпоставке да спровођење њихове извршне одлуке неће бити могуће без присуства комуналних полицајаца. У том смислу комунална полиција ће наставити са пружањем помоћи у раду инспекцијским службама града, инспекцијским службама градских општина као и јавним комуналним предузећима које је основао град како би се обављање комуналне делатности одвијало несметано и квалитетно а ради бољег живота у граду.

**ПОБОЉШАЊЕ МАТЕРИЈАЛНО-ТЕХНИЧКИХ УСЛОВА ЗА ФУНКЦИОНИСАЊЕ КОМУНАЛНЕ ПОЛИЦИЈЕ**

Материјално-техничка средствима потребна за рад Комуналне полиције, подразумевају средства и опрему који су прописани Одлуком о изгледу униформе и ознакама комуналних полицајаца и Одлуком о боји и начину означавања возила и опреме комуналне полиције. Потребно је обезбедити теренска моторна возила и друга средства намењена за превоз ( бицикл, скутeр итд.) и „IT“- опрему (рачунари-десктоплаптоп, таблет, мобилни читач личних карата.

**ОРГАНИЗАЦИЈА РАДА КОМУНАЛНЕ ПОЛИЦИЈЕ И РАД НА ТЕРЕНУ**

Рад комуналне полиције одвија се 24 ч. (двадесет четворочасвним) присуством на терену сваког дана у недељи:

Од 06**00**- до 14**00** часова - преподне,

Од 14**00**- до 22**00** часа – поподне,

Од 2200 –до 0600 часова – ноћно ангажовање.

Због потребе и природе посла, комунална полиција је доступна грађанима 24 часа. У оквиру комуналне полиције је организована „дежурна служба“, патролна - „ауто-патрола“ и комунални полицајци –„позорници“. Комунални полицајци-позорници позорничку делатност обављају на местима одржавања комуналног реда и на унапред утврђеним секторима. Комунални полицајци би том приликом самим присуством на сектору били приступачнији грађанима приликом решавања комуналних проблема у локалној заједници а обезбедила би се и боља покривеност терена. Према процени, а на основу временске и просторне заступљености прекршаја комуналног реда, вршиће се појачана контрола кроз проверу идентитета, преглед лица и возила, објеката и простора, ради спречавања вршења прекршаја којима се нарушава комунални ред.

У комуналној полицији се утврђују два сектора и то:

1. **Сектор за комунално полициске послове** у којој се утврђује следеће унутрашње организационе јединице:

**-Подручна организациона јединица за подручје ГО Медијана**

***Насељена места****:*

*Медијана, Брзи Брод****.***

**-Подручна организациона јединица за подручја ГО Пантелеј и ГО Црвени Крст**

***Насељена места:***

*Пантелеј, Бреница, Врело, Горња Врежина, Горњи Матејевац, Доња Врежина, Доњи Матејевац, Јасеновик, Каменица, Кнез Село, Малча, Ореовац, Пасјача, Церје, Црвени Крст, Берчинац Веле Поље, Вртиште, Горња Топоница, Горња Трнава, Горњи Комрен, Доња Топоница, Доња Трнава, Доњи Комрен, Кравље, Лесковик, Медошевац, Мезграја, Миљковац, Палиграце, Паљина, Поповац, Рујник, Сечаница, Суповац, Трупале, Хум и Чамурлија.*

**-Подручна организациона јединица за подручја ГО Палилула и ГО Нишка Бања**

***Насељена места****:*

*Палилула, Крушце, Мрамор, Мраморски Поток, Бербатово, Бубањ, Вукманово, Габровац, Горње Међурово, Доње Власе, Доње Међурово, Лалинац, насеље 9.Мај, Паси Пољана, СувиДо, Чокот, Нишка Бања****,*** *Банцарево****,*** *Доња Студена****,*** *Јелашница****,*** *Куновица****,*** *Лазарево Село****,*** *насеље Никола Тесла****,*** *Островица****,*** *Прва Кутина****,*** *Просек****,*** *Равни До****,*** *Радикина Бара****,*** *Раутово****,*** *Сићево****,*** *Чукљеник, Манастир, Коритник и Горња Студена.*

**2.** **Сектор за нормативно-правну, аналитичко-логистичку и стручно-оперативну подршку**

**ПРЕДУЗИМАЊЕ ХИТНИХ МЕРА И УЧЕСТВОВАЊЕ У ВРШЕЊУ СПАСИЛАЧКЕ ФУНКЦИЈЕ**

Пружање помоћи приликом елементарних непогода и других несрећа и отклањање последица тих непогода и несрећа је једна од обавеза комуналне полиције.

Као посебна организација са обученим и спремним људством, комунална полиција је по природи ствари позвана да хитно реагује и помогне другим снагама у систему заштите и спасавања, како би се благовремено спречиле евентуалне опасности за људе и имовину од различитих елементарних непогода (поплаве, временске непогоде и друго), техничко-технолошких и других несрећа.

**УПОЗНАВАЊЕ ГРАЂАНА СА ПОСЛОВИМА И НАДЛЕЖНОСТИМА КОМУНАЛНЕ ПОЛИЦИЈЕ**

У циљу популаризације комуналне полиције и едукације грађана о потреби поштовања комуналног реда, биће настављено упознавање грађана са пословима и овлашћењима комуналне полиције, коришћењем свих врста медија (на званичном сајту Града Ниша постављене су основне информације о раду Комуналне полиције, које ће се редовно ажурирати објављивањем прилога о раду), гостовања на радију и у ТВ емисијама на локалним и државним медијима. У 2017.години ће се наставити са одржавањем комуналног часа по основним школама – циљна група IV разред основне школе – планиране су посете школама најмање једанпут годишње. У 2017.години је планирано и одржавање трибина по месним канцеларијама – са циљем упознавања са проблемима грађана из области рада комуналне полиције и њиховог решавања.

**КОМУНАЛНИ ПОЛИЦАЈЦИ**

Поступајући по налозима за извршење службених задатака, комунални полицајци су дужни да у свакодневном поступању поштују полицијску етику, односно да постављене задатке извршавају непристрасно, законито и професионално, са што мањим штетним последицама, уз обавезу да доследно спроводе одредбе Закона о комуналној полицији као и одредбе одговарајућих правилника и упутстава.

Наставиће се са свакодневним предузимањем мера и активности на спречавању и сузбијању свих видова злоупотреба, прекорачења овлашћења, недисциплине, злоупотребе коришћења боловања, недоличног понашања, неправилног и неодговорног односа према материјалним средствима а посебно незаконитих поступака којима се угрожавају права и слободе грађана. У вези са тим, од стране начелника комуналне полиције измениће се постојећа Обавезна инструкција о начину обављања послова комуналне полиције а све у складу са чл. 10. став 4. Закона о комуналној полицији („Сл. гласник РС“, број 51/09). Према одговорним радницима предузимаће се мере кривичне, прекршајне и дисциплинске одговорности.

**ГРАДСКО ВЕЋЕ ГРАДА НИША**

Број: 234-9/2017-03 Председник

У Нишу, 27.02.2017. године

Дарко Булатовић

**Образложење**

Правни основ за доношење Годишњег плана рада комуналне полиције града Ниша за 2017. годину садржан је у одредбама члана 11. Закона о комуналној полицији (''Службени гласник РС'', број 51/09), којим је прописано да Градско веће, на предлог начелника комуналне полиције, усваја годишњи план рада комуналне полиције а Скупштина града даје сагласност на исти којим, на основу процене постојећег стања, утврђује приоритете у обављању послова комуналне полиције и с тим у вези, даје јој развојне, организационе, кадровске и друге основне смернице за даљи рад.

Наведеним чланом закона предвиђено је да уз предлог годишњег плана рада, комунална полиција доставља и претходно прибављено мишљење начелника јединственог органа управе, у чијем је саставу образованa комуналнa полицијa.

Чланом 12. наведеног закона одређено је да се, пре доношења, годишњи план рада комуналне полиције усклађујe са прописима и одговарајућим планским актима полиције, као и са ставовима о приоритетима за безбедност људи и имовине у граду. У том смислу, прибављено је и мишљење Министарства унутрашњих послова ПУ Ниш 03/28 број 419/17 од 13.01.2017. године, којим се констатује усклађеност са прописима и одговарајућим планским актима полиције са предлогом Годишњег плана рада комуналне полиције Града Ниша за 2017.годину.

Предлог Годишњег плана рада комуналне полиције Града Ниша за 2017. годину садржи конкретне мере и задатке које треба предузети у циљу успостављања квалитетне и ефикасне организације рада комуналне полиције, као посебне организације у оквиру јединствене градске управе.

У том смислу, предлог Годишњег плана рада комуналне полиције Града Ниша за 2017. годину се заснива на одређивању развојних, кадровских, организационих, оперативно-функционалних, логистичких приоритета и стварању материјално техничких услова за њено функционисање, усклађивању и доношењу неопходних нормативно-правних аката, процени стања, пружању помоћи органима града (асистенција), упознавању грађана са пословима и надлежностима комуналне полиције, предузимању хитних мера и учешћу у вршењу спасилачке функције.

У складу са претходно наведеним, израђен је предлог Годишњег плана рада комуналне полиције Града Ниша за 2017. годину.

**КОМУНАЛНА ПОЛИЦИЈА**

Овлашћено лице

по овлашћењу в.д. начелника

Градске управе града Ниша

Игор Џонић